
OLAKŠICE ZA PLAĆANJE PRODUŽENOG BORAVKA I PREHRANE


Prema Programu javnih potreba u osnovnoškolskom odgoju i obrazovanju Grada Zagreba za 2026. godinu broj 44 od 30. prosinca 2025. olakšice za plaćanje produženog boravka ostvaruju roditelji učenika s prebivalištem na području Grada Zagreba prema sljedećim kriterijima:
· dijete osobe s invaliditetom (100% i 90%) – oslobađa se obveze sudjelovanja u cijeni programa ( dokaz rješenje o postotku invalidnosti roditelja)
· dijete osobe s invaliditetom (od 60% do 80%)- plaća 50% iznosa sudjelovanja u cijeni programa ( dokaz rješenje o postotku invalidnosti roditelja)
· dijete osobe s invaliditetom (50% i manje) – plaća 75% iznosa sudjelovanja u cijeni programa ( dokaz rješenje o postotku invalidnosti roditelja)
· treće i svako daljnje dijete iste obitelji u programu produženog boravka – oslobađa se obveze sudjelovanja u cijeni programa
· drugo dijete iste obitelji u programu produženog boravka – plaća 75% iznosa sudjelovanja u cijeni programa
· dijete samohranog roditelja – plaća 75% iznosa sudjelovanja u cijeni programa ( dokaz rodni list djeteta /drugi roditelj nepoznat/; smrtni list za preminulog roditelja; potvrda o nestanku drugog roditelja; rješenje Hrvatskog zavoda za socijalni rad o privremenom uzdržavanju djeteta)
· dijete ili njegova obitelj koja se koristi pravom na zajamčenu minimalnu naknadu u sustavu socijalne skrbi – oslobađa se obveze sudjelovanja u cijeni programa ( dokaz rješenje Hrvatskog zavoda za socijalni rad o pravu na ZMN)
Ako roditelj učenika ostvaruje olakšicu po više osnova, primjenjuje se jedna olakšica koja je najpovoljnija po roditelja. Iznos sudjelovanja roditelja učenika u cijeni programa produženog boravka utvruđuje škola na temelju dokumentacije koju je roditelj treba dostaviti školi do 23. rujna 2026. godine.

Pravo na besplatni mliječni obrok, ručak i užinu ostvaruju:
- učenici korisnici zajamčene minimalne naknade ili obitelji učenika koje ostvaruju navedeno pravo
- učenici čiji su roditelji nezaposleni i redovno su prijavljeni Zavodu za zapošljavanje ili posljednja dva mjeseca nisu primili plaću (odnosi se na oba roditelja, odnosno samohranog roditelja)
- djeca invalidi III. i IV. kategorije
- djeca invalida Domovinskog rata
- djeca osoba s invaliditetom (100 % i 90 %)

Učenici koji primaju dječji doplatak ostvaruju pravo na subvencioniranu cijenu mliječnog obroka, ručka i užine  uz uvjet da su uključeni u produženi boravak. 
Roditelj treba dostaviti školi ovogodišnje rješenje o dječjem doplatku na kojem je vidljivo po kojem članku se dječji doplatak isplaćuje jer je to osnova za utvrđivanje visine olakšice.
Učenici ostvaruju pravo na besplatnu ili subvencioniranu prehranu od datuma kad je osnovna škola zaprimila dokumentaciju, a ne od datuma na rješenju, uvjerenju ili potvrdi o pravu na dječji doplatak, odnosno rješenju ili uvjerenju o pravu korištenja socijalne pomoći ili drugim uvjerenjima.
Roditelj učenika koji nije oslobođen obveze plaćanja prehrane troškove prehrane podmiruje mjesečno, na temelju evidencije o broju konzumiranih obroka i uplatnica koje izdaju škole.



